Burg Riegel
D Burg Riegel isch e ehmoligi Burg bi dr Gmei Riegel am Kaiserstuel im Landkreis Ämmedinge z Bade-Wirttebärg.

Gschicht
D Grundstei vu dr Riegeler Kapälle sin um s Johr  969 böue wore. Im 12. Johrhundert isch vu dr Herre von Roggenbacher rund um d Kapälle e Burg böue wore, wu dr Üsenberger ghert het. D Burg isch zimli sicher gsi, wel si dur d Fliss vor Aagryfer gschitzt gsi isch.

Anne 1356 isch d Burg gschlisse wore. Im Johr 1399 isch die böufällig Burg as Steibruch gnutzt wore un mer het us dr Stei s Riegeler Schloss böue. Des stoht hite no in dr Leopoldstroß. S isch mittlerwyyli zue einzelne Wohnige umböue. Sogar unter dr Yyheimische isch des chum no bekannt, ass des friejer emol e Schloss gsi isch.

Aalag
Im Johr 1465 isch di hitig Michaeliskapälle böue wore mit eme spotgotische Chor. Syt em 19. Johrhundert isch uf em 243 m hoche Michaelsbärg rund um d Kapälle ne schene Platz gschaffe wore, mit ere Ibersichtstafele un eme Rundblick bis zue dr Vogese un em Schwarzwald. Vu dr ehmolige Burgaalag isch hite nume no dr Grabe erhalte.

Literatur 
 Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965

Weblink 
 D Burg Riegel uf burgeninventar.de

Riegel